Document ID: /roh_data/filtered/fineweb-2-filterrobots_roh.jsonl.gz/28653

Ils transports dals praschuniers sajan succedids davent da las 07:00 uras la damaun enfin a las 15:00 uras il suentermezdi. La praschun porscha plaz a 152 praschuniers. La directura da la praschun quinta, ch’enfin circa l’atun vegnian ins ad emplenir tut las cellas da la praschun. Ils praschuniers derivan da l’entira Svizra orientala, tranter auter era da Turitg e da Son Gagl.
Ord raschuns da segirtad n’è il di da la midada betg vegnì communitgà ordavant. Atgnamain era quai stà previs dad avrir la praschun a Cazas gia il schaner. Pervi da blers novs collavuraturs e cumplexas mesiras da segirtad, hai dà in pitschen retard cun l’avertura.
RTR novitads 18:00